อยากสอบถามคับพอดีปวดฟันแร้วเกิดอาการมีหนองออกเหงือกและผมก้สูบยาด้วยผมเปนร้อนในบ่อยมากเดือนหนึ่งเปนหายยากอยากทราบว่าเกี่ยวกับการสูบยาไหมคับ
สวัสดีค่ะ อาการปวดฟันและมีหนองออกจากเหงือก อาจเกิดจาก1. ฝีที่เหงือก (gingival abscess) สาเหตุอาจมาจากเศษอาหารหรือสิ่งแปลกปลอมติดอยู่ที่เหงือก ทำให้เกิดการอักเสบและกลายเป็นหนองตามมา2. ฝีปริทันต์ (periodontal abscess) มักเกิดจากการมีโพรงรอบๆ ตัวฟันจากการมีโรคเหงือกอักเสบ (หรือโรคเหงือกปริทันต์) มาก่อน และเมื่อเกิดการอักเสบจนกลายเป็นฝี ก็จะเกิดการฝี ก็จะเกิดการทำลายเนื้อเยื่อและกระดูกรอบๆ ตัวฟัน3. เป็นฝีที่ปลายรากฟันและมีรูเปิดมาที่เหงือก เกิดจากฟันที่ผุจนถึงรากฟันซึ่งการสูบบุหรี่เป็นสาเหตุหนึ่งในการเกิดฟันผุและโรคเหงือกปริทันต์ได้ค่ะ ดังนั้น แนะนำควรงดสูบบุหรี่ให้ได้นะคะ (หากต้องการปรึกษาเรื่องการเลิกบุหรี่อาจโทรไปที่เบอร์ 1600 สายด่วนเลิกบุหรี่) และไปพบทันตแพทย์เพื่อรักษาอาการมีหนองที่เหงือกค่ะสำหรับแผลร้อนใน(aphthous ulcer) จะมีลักษณะเป็นแผลขนาดเล็กและตื้น มีสีเหลืองหรือขาว รอบๆ แผลมีอาการบวมแดง โดยจะพบได้ที่เยื่อบุภายในช่องปาก เหงือก กระพุ้งแก้ม ลิ้น หรือเพดานอ่อน มีอาการเจ็บที่แผล ทำให้กินอาหารและพูดลำบาก บางรายอาจมีอาการอื่นๆ ร่วมด้วย เช่น ต่อมน้ำเหลืองบวม เป็นไข้ เป็นต้นสาเหตุของแผลร้อนในนั้นไม่ชัดเจน โดยอาจเกิดจากพันธุกรรม เนื่องจากหากมีคนในครอบครัวที่เป็นแผลร้อนใน ก็มักจะเป็นได้บ่อยกว่าคนที่ไม่มีประวัติการเป็นในครอบครัว หรืออาจเกิดจากปัจจัยทางสภาพแวดล้อมอื่นๆสิ่งกระตุ้นที่ทำให้เกิดแผลร้อนใน เช่น ความเครียด การพักผ่อนไม่พอ นอนดึก ดื่มน้ำน้อย มีประจำเดือน ทานอาหารรสจัดมากไป ท้องผูก ร่างกายกำลังเจ็บป่วยไม่สบาย แพ้สารเคมี เช่น ในยาสีฟัน เป็นต้น สำหรับการสูบบุหรี่นั้นไม่ได้เป้นสาเหตุโดยตรงค่ะโดยส่วนใหญ่แผลร้อนในจะหายไปได้เองใน 1-2 สัปดาห์ โดยไม่ต้องรักษา ส่วนวิธีต่างๆ ที่จะช่วยบรรเทาอาการของแผลร้อนในและทำให้หายเร็วขึ้น เช่น การบ้วนปาก บ่อยๆ ด้วยน้ำเกลือ หลีกเลี่ยงอาหารรสจัด อาหารและเครื่องดื่มที่ร้อน ทานอาหารที่มีฤทธิ์เย็น เช่น แตงกวา ฟักเขียว หัวไชเท้า มะตูม เก๊กฮวย รากบัว ใบบัวบก เป็นต้น อาจใช้ยาทาป้ายปาก เช่น ยาไตรแอมซิโนโลน หรือยาชาเฉพาะที่สำหรับป้ายปาก เป็นต้นแต่หากแผลร้อนในมีขนาดใหญ่กว่าปกติคือมากกว่า 1 cm. และเป็นนานกว่า 2 สัปดาห์ หรือมีความเจ็บปวดรุนแรง ควรไปพบแพทย์เพื่อตรวจค่ะ